stanford-oval/wikipedia huggingface dataset:
Saloranta
Sukunimi

Tunnettuja nimenkantajia ovat:
Albert Saloranta (sukunimi vuoteen 1906 Forsman) (1892–1963), suomalainen teatteriohjaaja ja näytelmien suomentaja
Alexander Saloranta (s. 1987), suomalainen pesäpalloilija
Anne Saloranta, diplomaatti
Arvo Saloranta (1895–1976), suomalainen asesuunnittelija ja kenraalimajuri
Elina Saloranta (s. 1968), helsinkiläinen kuvataiteilija
Juhani Saloranta (1927–1986), suomalainen insinööriupseeri ja kenraalimajuri
Marko Saloranta (s. 1971), suomalainen jalkapallovalmentaja
Miika Saloranta (s. 1991), suomalainen hip hop -artisti
Toivo Saloranta (1913–2005), suomalainen maanviljelysneuvos, kansanedustaja, kaupunginvaltuutettu ja ministeri
Simo Saloranta (1934–2017), suomalainen kestävyysjuoksija
Kuvitteellisia henkilöitä

Ismo Saloranta esiintyy kahdessa Suomen sotien Korkeajännitys-lehdessä
Asioita

Lahti-Saloranta M/26 suomalainen pikakivääri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rhônen jäätikkö

Rhônen jäätikön alaosa vuonna 2009.
Rhônen jäätikkö (aiemmin suom. Rhônejäätikkö, saks. Rhonegletscher tai paikallisesti saks. Rottengletscher, ransk. Glacier du Rhône, ital. Ghiacciaio del Rodano) on jäätikkö Sveitsissä, Wallisin kantonin koillisnurkassa, Dammastockvuoren juurella noin 3 600 metrin korkeudessa. Rhônejoki saa alkunsa jäätikön alaosasta noin 2 200 metrin korkeudessa.
Rhônen jäätikkö oli vuonna 1973 pinta-alaltaan 17,6 neliökilometriä ja pituudeltaan 8 kilometriä. Muiden Alppijäätiköiden tapaan Rhônen jäätikkö pienenee jatkuvasti; vuosisadan kuluessa se on lyhentynyt noin kilometrin. Jäätikkö hävinnee alle sadassa vuodessa.
Maalaus vuodelta 1770
Tilanne vuonna 1870
Vuosi 1900
Vuosi 2005
Aiheesta muualla

Kuvia tai muita tiedostoja aiheesta Rhônen jäätikkö Wikimedia Commonsissa
Rhônen jäätikkö teemasivustolla
Jääluola Rhônen jäätiköllä (Arkistoitu – Internet Archive)
Salkoruusut

| Salkoruusut |
| --- | --- |
 Tarhasalkoruusu (Alcea rosea)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Suku::  Salkoruusut Alcea  L.
Katso myös
   Salkoruusut Wikispeciesissä   Salkoruusut Commonsissa 
Infobox OKNimi-testi OK: 
Salkoruusut eli loistosalkoruusut (Alcea) on suku malvakasvien (Malvaceae) heimossa. Sukuun kuuluu noin 60 lajia, jotka kasvavat luonnonvaraisina Aasian lounais- ja keskiosissa.
Lajeja

Salkoruusuihin kuuluvat muun muassa seuraavat lajit:
liuskasalkoruusu (Alcea ficifolia)
kalvassalkoruusu (Alcea pallida)
tarhasalkoruusu (Alcea rosea)
nukkasalkoruusu (Alcea rugosa)
samariansalkoruusu (Alcea setosa).
Aiheesta muualla

Suomen Lajitietokeskus: Loistosalkoruusut – Alcea
Finto: Kassu – Kasvien suomenkieliset nimet: Salkoruusut (Alcea)
ITIS: Alcea (englanniksi)
United States Department of Agriculture (USDA): Alcea (englanniksi)
Flora of China: Alcea (englanniksi)
RenderWare

| RenderWare |
| --- | --- |
Kehittäjä:  Criterion Games
Tiedot
Ohjelmistotyyppi:  pelimoottori
Alusta:  Nintendo GameCube, OS X, PlayStation 2, PlayStation 3, PlayStation 4, PlayStation Portable, Windows, Wii, Xbox, Xbox 360, Xbox One
Lisenssi:  Suljettu lisenssi
RenderWare on Criterion Gamesin kehittämä pelimoottori.
Tunnettuja pelimoottoria käyttäviä pelejä ovat muun muassa Rockstar Gamesin Grand Theft Auto: San Andreas ja Electronic Artsin Burnout 3: Takedown.
Vuonna 2004 kerrottiin Criterionin Renderware 4 -moottorin tulosta sekä Renderware Studio -ohjelmiston versiosta 2.
RenderWare on jäänyt vähemmälle huomiolle kehittäjien aliarvioitua Epic Gamesin kehitystä Unreal Enginen parissa: Epicin suunnitelmat arvioitiin vaikeaksi ja samalla oman kehitysryhmän kyvyt yliarvioitiin. Seurauksena RenderWare viivästyi.
Alustat

Ohjelmisto on ollut saatavilla Nintendo GameCube-, OS X-, PlayStation 2-, PlayStation 3-, PlayStation Portable, Windows-, Wii-, Xbox- ja Xbox 360 -alustoille.
Aiheesta muualla

RenderWare V2.1 API Reference (englanniksi)
Criterion Games Next-lehden artikkelissa (PDF) (englanniksi)
Rhônen laakso

Rhônen laakso on Ranskassa sijaitseva Alppien ja Ranskan keskiylängön välinen laakso, jossa Rhône virtaa kohti Välimerta. Laakson eteläosan itäpuolella on Dentelles de Montmiralin vuoristo. Alue jakautuu pohjoiseen ja eteläiseen alueeseen. Eteläinen alue on suurempi, siellä ilmasto on välimerellinen ja maaperä sisältää paljolti savea, soraa ja pieniä kiviä. Eteläisessä osassa sijaitsevat Montélimar ja Avignon. Pohjoisella alueella ilmasto on mantereinen ja maaperä on eteläiseen osaan verrattuna kivisempää ja se on paikoin rautapitoista. Siellä sijaitsevat Lyon ja Valence.
Rhônen laakso tunnetaan erityisesti viinintuotantoalueena. Pohjoisen alueen viinitarhat sijaitsevat yleensä jyrkemmässä maastossa kuin eteläisellä alueella. Pohjoinen ja eteläinen alue eroavat viinintuotannossa siten, että pohjoisessa tuotetaan enemmän ainutlaatuisia, tiettyä lajiketta sisältäviä viinejä, kun taas etelässä tuotetaan enemmän sekoitusviinejä.
Aiheesta muualla

https://www.vinello.fi/rhone
https://pamplemousse.fi/matka/rhonen-viinit/
Satu Sikanen

| Satu Sikanen> Henkilötiedot |
| --- | --- |
Syntynyt: 21. marraskuuta 1977 (ikä 46) Mikkeli
Kansalaisuus:  suomalainen
Ammatti:  maakuntajohtaja
Muut tiedot
Järjestö:  Etelä-Karjalan liitto
Edeltäjä:  Matti Viialainen
Aiheesta muualla
Kotisivu
Satu Sikanen (o.s. Lampinen, s. 21. marraskuuta 1977 Mikkeli) on suomalainen, Lappeenrannassa asuva yhteiskuntatieteiden maisteri, joka on toiminut Etelä-Karjalan maakuntajohtajana syksystä 2020 lähtien. Puoluepoliittisesti sitoutumaton Sikanen siirtyi maakuntajohtajaksi eli Etelä-Karjalan liiton johtajaksi työskenneltyään tätä ennen viitisen vuotta Etelä-Karjalan aluekehitysjohtajana. Sikanen on maakuntajohtajan tehtävässä Matti Viialaisen seuraaja.
Sikanen on kilpaillut maastohiihtäjänä.
Aiheesta muualla

Etelä-Karjalan uusi maakuntajohtaja on Satu Sikanen - haluaa uusia työpaikkoja ja vaihtoehtoja venäläisten matkailun rinnalle (podcast, 8.6.2020) (areena.yle.fi)
Salpietari

Salpietari voi tarkoittaa esimerkiksi seuraavia typpihapon HNO3 suoloja:
natriumnitraatti (NaNO3), natronsalpietari, chilensalpietari, perunsalpietari
kaliumnitraatti (KNO3), kalisalpietari
kalsiumnitraatti (Ca(NO3)2), kalkkisalpietari, norjansalpietari
ammoniumnitraatti (NH4NO3), ammonsalpietari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salpietari”, voi hakea sivunnimihaulla, laajalla sivunnimihaulla tai tekstihaulla.
Royal Canin

Royal Canin Medium Junior
Royal Canin on vuonna 1967 perustettu kansainvälinen kissan- ja koiranruokien kehittäjä ja valmistaja. Yhtiön tuotteita markkinoidaan yli 90 maassa, ja konsernilla on yli 4 000 työntekijää.
Royal Caninin omistaa yhdysvaltalainen elintarvikejätti Mars. Sen muita Suomessa myytäviä eläinruokamerkkejä ovat Pedigree ja Whiskas.
Rhône-Poulenc

| Rhône-Poulenc |
| --- | --- |

Perustettu:  1928
Perustaja:  Étienne Poulenc
Lakkautettu:  1999 Hoechst AG:n kanssa fuusioitiin uusi lääkeyritys Aventis
Kotipaikka:  Pariisi, Ranska
Toiminta-alue:  maailma
Toimiala:  kemian- ja lääketeollisuus
Tuotteet:  Imovane (unilääke)
Infobox OKVirheellinen NIMI-arvo: 
Rhône-Poulenc ​[ʁon pulɛ̃k ] oli ranskalainen kemian- ja lääketeollisuusyhtiö, joka oli perustettu 1928. Vuonna 1999 se fuusioitui saksalaisen Hoechstin kanssa Aventis-yhtiöksi. Vuonna 2004 ranskalainen Sanofi osti Aventiksen ja sulautti sen itseensä. Nykyisin Rhône-Poulencin entinen lääketeollisuus jatkuu Sanofi-yhtiössä, kemianteollisuus Solvay-konsernissa ja maatalouskemia Bayer CropScience -yhtiössä.
Historiaa

Rhône-Poulenc syntyi vuonna 1928 lyonilaisen Société des usines chimiques du Rhône ja pariisilaisen Établissements Poulenc Frères -yhtiöiden fuusiona. Poulenc-yhtiön oli perustanut 1800-luvulla pariisilainen apteekkari Étienne Poulenc, ja hänen poikansa Émilie ja Camille olivat kasvattaneet siitä merkittävän lääketehtaan.
Vuonna 1950 Rhône-Poulenc onnistui syntetisoimaan klooripromatsiinin, maailman ensimmäisen antipsykootin.
Vuonna 1990 Rhône-Poulenc yhdistyi lääkeyhtiö Rorerin kanssa, ja syntyi Rhône-Poulenc Rorer. Vuonna 1997 yhtiön kemianteollisuus eriytettiin Rhodia-nimiseksi yhtiöksi, jonka Solvay osti 2011. Rhodia-nimi periytyi Rhône-Poulenc-konserniin kuuluneesta, vuosina 1922–1981 toimineesta yhtiöstä nimeltä Société Rhodiacéta, joka oli 1960-luvun puolivälissä suuri synteettisten tekstiilikuitujen tuottaja noin 10 prosentin osuudella maailmanmarkkinoista.
Vuonna 1999 Rhône-Poulenc ja saksalainen Hoechst yhdistyivät Aventis-nimiseksi yhtiöksi. Rhône-Poulencin maatalouskemian teollisuus myytiin vuonna 2002 Bayerille.[lähde? ]
Käännös suomeksi
Royal Irish Academy of Music

| Royal Irish Academy of Music |
| --- | --- |

Perustettu:  1848
Tyyppi:  yksityinen
Rehtori:  Deborah Kelleher
Sijainti:  Dublin,  Irlanti
Sivusto:  https://www.riam.ie
Royal Irish Academy of Music (RIAM), Iiriksi Ceol Acadamh Ríoga na hÉireann on musiikkikonservatorio Dublinissa, Irlannissa. RIAM on yksi Euroopan vanhimmista musiikkikonservatorioista, ja on erikoistunut klassiseen musiikkiin ja irlantilaiseen harppuun. Se sijaitsee georgialaisessa rakennuksessa Westland Row'lla Dublinissa. RIAM tarjoaa opetusta 4-vuotiaista lähtien tohtorintutkintoihin. RIAM opettanut monia esiintyjiä ja säveltäjiä, jotka ovat jatkaneet suosiotaan maailmalla. RIAM on Dublinin yliopiston,Trinity Collegen liitännäiskoulu.
Historia

RIAM perustettiin vuonna 1848 musiikkiharrastajien toimesta. Heitä olivat mm. John Stanford (Charles Villiers Stanfordin isä), Richard Michael Levey ja Joseph Robinson. Koulu sijaitsi alun perin entisissä antiikkikonserttisaleissa Pearse Streetillä, sitten osoitteessa 18 St Stephens Green, ja muutti nykyiseen osoitteeseensa 36 Westland Row'lle vuonna 1871.  Seuraavana vuonna sille myönnettiin oikeus käyttää titteliä "Royal". Sen opetushenkilöstöön kuuluu monia kansainvälisiä ja kansallisia palkinnonsaajia, Irlannin kansallisen sinfoniaorkesterin ja RTÉ-konserttiorkesterin jäseniä ja monia henkilöitä, joiden nimistä on tullut merkittäviä Irlannin musiikkikasvatukselle.
RIAM on ainutlaatuinen instituutio Irlannissa, eikä se noudata tyypillistä eurooppalaista konservatorion mallia. Perustamisestaan lähtien siitä on kehittynyt muusikoille merkityksellinen ja inspiroiva paikka, joka tavoittaa yli 50 000 henkilöä vuodessa. RIAM on historiansa aikana johtanut yli 1 000 000 muusikon musiikkikoulutusta Irlannissa.
COVID-19-pandemian aikana RIAM peruutti kevät- ja kesäkokeensa hallituksen 12. maaliskuuta tekemän päätöksen mukaisesti sulkea koulut ja yliopistot. Huhtikuussa RIAM ilmoitti toteuttavansa kokeet verkossa.  Vastauksena sosiaalisiin etäisyystoimiin RIAM järjesti myös suoratoistolähetyksiä ja kehitti opastavaa sisältöä YouTube-kanavalleen.
Local Centre Examination System

Vuonna 1894 perustettu RIAM: n Local Center Examination System (LCES) on Irlannin ainoa alkuperäiskansojen musiikkia tutkiva elin. LCES palvelee 42 000 opiskelijaa 1700 keskuksessa jokaisessa Irlannin saaren läänissä. Yli 7000 yksityistä musiikinopettajaa lähettää opiskelijansa näihin kokeisiin, ja RIAM on kehittänyt portfolion opettajien koulutusohjelmista, jotka on suunnattu näille markkinoille. Marraskuussa 2013 käynnistettiin RIAM Teaching Network, Irlannin ensimmäinen virtuaalinen oppimisympäristö, jonka tavoitteena on jatko-opiskelu instrumentaali- ja lauluopettajille. Hyödyntämällä ydintieteellisen tiedekuntansa taitoja RIAM-opetusverkoston opettamiseen ja neuvontaan laitos on sitoutunut vahvistamaan asemaansa "yksityisen musiikinopettajan ammatin puolustajana ja mahdollistajana".
Osa-aikainen opiskelu

RIAM:lla on 1 500 osa-aikaista opiskelijaa, jotka arvioidaan vuosittain ja muodostavat osan hakijoista, jotka tavoittelevat RIAM: n kokopäiväisiä kursseja. Viimeaikaiset aloitteet, kuten nuorempi kamarimusiikki ja nuorempien improvisaatiokurssit, ovat pyrkineet tarjoamaan tällaisille opiskelijoille (ja ulkopuolisille opiskelijoille) mahdollisuuden kehittää monipuolisempaa musiikillista koulutusta. Vuonna 2016 RIAM käynnisti nuoren tutkijaohjelman tukemaan erityisen sitoutuneiden kouluikäisten lasten kehitystä kansainvälisten vaihtojen, mestarikurssien ja mentoroinnin avulla.
Kokoaikainen opiskelu

Trinity Collegen, Dublinin yliopiston liitännäiskollegiona, kaikki RIAM-tutkinnot (kandidaatin, maisterin ja tohtorin tasolla) myöntää Trinity College, ja opiskelijoilla on pääsy tämän laitoksen tiloihin. 150 kokopäiväistä opiskelijaa opiskelee RIAM: lla ja toimii myös RIAM:n ja Irlannin kulttuurilähettiläinä, luoden hyvää ammattiuraa ja osallistuen kansainvälisiin konsertteihin ja kilpailuihin.
Opiskelijakunta koostuu edustajista yli 17 maasta.
Kokopäiväiset ohjelmat keskittyvät klassisen musiikin esittämiseen, sävellykseen ja koulutukseen, ja ovat olleet käynnissä jo neljännesvuosisadan ajan. RIAM:n kokopäiväisistä tutkinnoista valmistuneet on hyväksytty jatko-opiskelemaan maailman arvostetuimpiin musiikkiopistoihin, kuten New Yorkin Juilliard Schooliin ja Lontoon Royal Academy of Musiciin. Viime vuosina Akatemian opiskelijat ovat olleet finalisteja ja voittajia jmaailman arvostetuimmissa kansainvälisissä kilpailuissa, mukaan lukien Clara Haskilin kansainvälisessä pianokilpailussa, Cardiff Singer of the World -kilpailussa, Kiinan kansainvälisessä laulukilpailussa, Kölnin kansainvälisessä pianokilpailussa, Dublinin kansainvälisessä pianokilpailussa ja BBC:n vuoden muusikko-kilpailussa. Kansainvälisellä näyttämöllä entiset opiskelijat loistavat johtavien orkestereiden kuten Lontoon sinfoniaorkesterin, Philharmonia-orkesterin ja Hongkongin filharmonisen orkesterin jäseninä, sekä oopperatalo Covent Gardenin Royal Opera Housen ja Milanon La Scalan jäseninä.
Cathal Gannon -musiikkihuone avattiin toukokuussa 2003; se sisältää Cathal Gannonin tekemän cembalon ja klavierin, hänen entisöimän Broadwood-flyygelin, neliön muotoisen pianon ja tietoja herra Gannonista muiden historiallisesti merkittävien kosketinsoittimien lisäksi. Vuonna 2016 RIAM perusti Irlannin ensimmäisen historiallisen esityksen osaston (Historical Performance Department) yhteistyössä säätiön kumppanin Irish Baroque Orchestran, irlantilaisen barokkiorkesterin, kanssa.
Filantropia ja taloudellinen tuki

Ainakin 10% RIAM: n lukukausituloista investoidaan uudelleen opiskelijoille tarkoitettuihin taloudellisiin tukiohjelmiin. Tämä antaa nuorille opiskelijoille, joilla on sosioekonominen tausta, mahdollisuuden laadukkaaseen musiikkikoulutukseen. Kandidaatin, maisterin ja tohtorin tasolla tarjotaan myös opintovapautuksia sillä edellytyksellä, että stipendin saajat (tunnetaan nimellä "1848 Scholars") antavat takaisin laitokselle auttamalla tiedekuntaa tai liittymällä sen tiedottamisprojekteihin Dublinin kaupungissa ja sen ulkopuolella.
Erikoiskokoelmat

RIAM-kirjastossa on useita historiallisesti kiinnostavia kokoelmia, jotka ovat alun perin olleet yksityisiä kokoelmia tai jotka kuuluivat Dublinissa 1700- ja 1800-luvuilla toimiviin orkesteri- ja kuoroyhdistyksiin. Merkittävämpiä ovat esimerkiksi:
Sons of Handel ja Antient Concerts Societyn kokoelmat, jotka ylläpitivät jatkuvaa kuoroperinnettä vuosina 1790–1863, joka oli Dublinin musiikkielämän keskipisteessä.
Anacreontic Societyn (Irlanti), orkesteriseurueen kokoelma, joka toimii Dublinissa vuosina 1740–1865.
Hudlestonin kokoelma soolo- ja kamarimusiikkia kitaralle, jonka on kerännyt Josiah Andrew Hudleston (1799–1865) ja joka sisältää noin 1100 Giuliani-, Sor-, Carulli- ja monien muiden teosten alkuperäistä ja nykyaikaista painosta.
Joan Trimble -kokoelma.
Merkittäviä alumneja

Merkittäviä entisiä opiskelijoita ja alumneja ovat:
Tara Blaise - pop- ja kansanlaulaja
Seóirse Bodley - säveltäjä
Moya Brennan - kansanlaulaja, lauluntekijä ja harpisti
Jessie Buckley - laulaja ja näyttelijä
John Buckley - säveltäjä
Mairead Buicke - oopperalaulaja
Anthony Byrne - pianisti
Celine Byrne - sopraano
Karan Casey - kansanlaulaja
Finghin Collins - pianisti
Annie Jessy Curwen - kirjailija ja pianisti
Donnacha Dennehy - säveltäjä
Denis Donoghue - kirjallisuuskriitikko
Ellen Duncan - irlantilainen taidegallerian johtaja ja kriitikko.
Tara Erraught - mezzosopraano
Frank Ll. Harrison - urkuri, säveltäjä ja musiikkitieteilijä
Ethel Hobday - pianisti
Frederick May - säveltäjä
Frank McNamara - kapellimestari, säveltäjä ja pianisti
Tara McNeill - laulaja, viulisti, harpisti
Havelock Nelson - säveltäjä ja kapellimestari
Betty Ann Norton - näyttelijäntyön opettaja
Vincent O'Brien - urkuri, kuorojohtaja ja säveltäjä
John O'Conor - pianisti
JJ Sheridan - pianisti ja musiikkihistorioitsija
Fionnuala Sweeney - toimittaja ja lähetystoiminnan harjoittaja
John Millington Synge - näytelmäkirjailija ja runoilija
Joan Trimble - säveltäjä ja pianisti
Ailish Tynan - sopraano
Gráinne Yeats - harpisti ja laulaja
Merkittäviä opettajia

Koulun merkittäviä opettajia (menneitä ja nykyisiä) ovat:
John S. Beckett – säveltäjä ja kapellimestari
Walter Beckett – säveltäjä
Brian Boydell – säveltäjä, toimittaja ja kirjailija
Maeve Broderick – viulisti
Anthony Byrne – pianisti
Luigi Caracciolo – laulaja
James Cavanagh – trumpetisti ja kapellimestari
Lance Coburn – pianisti
Dearbhla Collins – pianisti
Dina Copeman – pianisti
William Dowdall – huilisti
Aisling Drury Byrne – sellisti
Veronica Dunne – oopperalaulaja
Wilhelm Elsner – sellisti
Michele Esposito – säveltäjä ja pianisti
Pamela Flanagan – pianisti ja sellisti
Anthony Glavin – runoilija
Octave Grisard – viulisti
George Hewson – urkuri
Anthony Hughes – pianisti
Fionnuala Hunt – viulisti
Brenda Hurley – laulun opettaja
Thomas Richard Gonsalvez Jozé – urkuri, kapellimestari, säveltäjä
Doris Keogh – huilisti
Virginia Kerr – oopperalaulaja
John Francis Larchet – säveltäjä
Madeleine Larchet née Moore – viulisti
Richard Michael Levey – viulisti
Annie Lord – pianisti
Rhona Marshall née Clark – pianisti
Christopher Marwood – sellisti
Dennis Noble – baritoni
John O'Conor – pianisti
Terry O'Connor – viulisti
Richard O'Donnell – perkussionisti
Margaret O'Hea – pianisti
Guido Papini – viulisti
A. J. Potter – säveltäjä
Joseph Robinson – säveltäjä ja laulaja
Marek Ruszczynski – lauluopettaja
Elizabeth Scott-Fennell – laulaja
Helmut Seeber – oboisti
Achille Simonetti – viulisti ja säveltäjä
Robert Prescott Stewart – säveltäjä, urkuri, kapellimestari
Hugh Tinney – pianisti
Carmel Turner – pianisti
Clyde Twelvetrees – sellisti
Adelio Viani – laulaja
Adolph Wilhelmj – viulisti
James Wilson – säveltäjä
Sean Cahill - trumpetisti
Aiheesta muualla

http://www.riam.ie
https://web.archive.org/web/20131206203505/http://www.ahss.tcd.ie/associated-colleges.php
RIAM: n YouTube-kanava
Ranskan merentakaiset alueet

Ranskan alueet maailmalla.
Merentakaisista alueista vastaavan ministerin lippu
Ranskan merentakaiset alueet (ransk. France d'outre-mer) ovat Euroopassa sijaitsevan Ranskan alueet, jotka sijaitsevat manner-Ranskasta tai Kuusikulmiosta (valtion muoto kartalla) katsottuna valtameren takana. Alueet kuuluvat Euroopan unioniin, mutta eivät Schengen-alueeseen. Niiden rahayksikkönä on euro. Poikkeuksena ovat Ranskan Polynesia ja Uusi-Kaledonia, joiden rahayksikkö on CFP-frangi, jonka arvo on tosin myös sidottu euroon.
Yhteensä merentakaisilla alueilla asuu noin 2,6 miljoonaa asukasta ja niiden yhteenlaskettu pinta-ala 126 000 km2. Merentakaisille alueille on oma ministeriö ja ministeri Ranskan hallituksessa. Nykyisenä ministerinä toimii Sébastien Lecornu. Merentakaisille alueille on myös kiintiöity vähintään yksi paikka sekä Ranskan kansalliskokouksessa (députés) että senaatissa (sénateur).
Ranskan perustuslaki ei nimeä muita virallisia lippuja kuin Ranskan trikolorin. Ranskan Polynesialla, Uudella-Kaledonialla sekä Wallis ja Futunalla on lupa muuhun viralliseen lippuun. Muiden merentakaisten alueiden liput ovat epävirallisia.
Merentakaiset departementit

| Alue | Epävirallinen lippu | Sijainti | Pääkaupunki | Asukasluku | Pinta-ala (km2) | Kansan- edustajat | Senaat- torit |
| --- | --- | --- | --- | --- | --- | --- | --- |
|  Guadeloupe |  | Atlantin valtameri, Pohjois-Amerikka | Basse-Terre | 387 629 | 1 628,4 | 4 | 3 |
|  Martinique |  | Atlantin valtameri, Pohjois-Amerikka | Fort-de-France | 368 783 | 1 128,0 | 3 | 2 |
|  Mayotte |  | Intian valtameri, Afrikka | Mamoudzou | 270  372 | 374,0 | 2 | 2 |
|  Ranskan Guayana |  | Etelä-Amerikka | Cayenne | 276 128 | 83 533,9 | 1 | 2 |
|  Réunion |  | Intian valtameri, Afrikka | Saint-Denis | 855 961 | 2 503,7 | 7 | 4 |
Lähteet:
Merentakaiset yhteisöt

Ranskan Polynesiaan kuuluvat saaret: Luettelo Ranskan Polynesian saarista
| Alue | Lippu | Sijainti | Pääkaupunki | Asukasluku | Pinta-ala (km2) | Kansan- edustajat | Senaat- torit |
| --- | --- | --- | --- | --- | --- | --- | --- |
|  Ranskan Polynesia |  | Tyynimeri, Oseania | Papeete | 274 217 | 4167 | 3 | 2 |
|  Saint-Barthélemy |  | Atlantin valtameri, Pohjois-Amerikka | Gustavia | 9 961 | 25 | 1 | 1 |
|  Saint Martin |  | Atlantin valtameri, Pohjois-Amerikka | Marigot | 35 334 | 53,2 | 1 | 1 |
|  Saint-Pierre ja Miquelon |  | Atlantin valtameri, Pohjois-Amerikka | Saint-Pierre | 5 997 | 242 | 1 | 1 |
|  Wallis ja Futuna |  | Tyynimeri, Oseania | Mata-Utu | 12 197 | 124,2 | 1 | 1 |
Lähteet:
Erityisyhteisö

| Alue | Lippu | Sijainti | Pääkaupunki | Asukasluku | Pinta-ala (km2) | Kansan- edustajat | Senaat- torit" |
| --- | --- | --- | --- | --- | --- | --- | --- |
|  Uusi-Kaledonia |  | Tyynimeri, Oseania | Nouméa | 268 767 | 18 775,5 | 2 | 2 |
Lähteet:
Asumattomat territoriot

| Alue | Lippu | Sijainti | Pinta-ala (km2) |
| --- | --- | --- | --- |
|  Clippertoninsaari |  | Tyynimeri, Pohjois-Amerikka | 5 |
|  Ranskan eteläiset ja antarktiset alueet |  | Intian valtameri, Afrikka ja Etelämanner | 2 367 400 |
Lähteet:
Aiheesta muualla

L’outre-mer (Arkistoitu – Internet Archive) (ranskaksi)
Outremer.com (Arkistoitu – Internet Archive) (ranskaksi)
Robert Jarni

| Henkilötiedot |
| --- | --- | --- |
Syntymäaika: 26. lokakuuta 1968 (ikä 55)
Syntymäpaikka: Čakovec, Jugoslavia
Pelipaikka: laituri/laitapuolustaja
Junioriseurat
: MTČ
Seurat
| Vuodet | Seura | O (M) |
| 1986–1991 1991–1993 1993–1994 1994–1995 1995–1998 1998 1998–1999 1999–2001 2001–2002 | Hajduk Split Bari Torino Juventus Real Betis Coventry City Real Madrid Las Palmas Panathinaikos | 128 (17) 052 0(3) 023 0(0) 015 0(1) 098 (19) 000 0(0) 027 0(1) 043 0(6) 005 0(0) |
Maajoukkue
| 1990–1991 1990–2002 | Jugoslavia  Kroatia | 007 0(1) 081 0(1) |
Valmennusura
2007–2008: Hajduk Split
 Seurajoukkueuran tilastot kattavat vain kansalliset sarjat.
| Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Maa:   Kroatia> Miesten jalkapallo. |
| --- | --- | --- | --- |
|  Pronssia | Ranska 1998 |  |  |
Robert Jarni (s. 26. lokakuuta 1968 Čakovec, Jugoslavia) on kroatialainen entinen jalkapalloilija. Hän pelasi tavallisesti vasempana laiturina tai hyökkäävässä roolissa laitapuolustajana. Hän piti pitkään hallussaan Kroatian maajoukkueessa pelattujen otteluitten ennätystä.